**Atbildes uz piegādātāju jautājumiem par iepirkuma „Valsts kases ePakalpojumu sistēmu lietojamības izpēte”, identifikācijas Nr. VK/2017/06 nolikumu**

Iepirkuma komisija 2017. gada 2. oktobrī ir saņēmusi piegādātāja papildu informācijas (skaidrojuma) pieprasījumu par iepirkuma „Valsts kases ePakalpojumu sistēmu lietojamības izpēte” VK/2017/06 nolikumu.

Saskaņā ar Publisko iepirkumu likuma 9. panta sesto daļu sniedzam šādu skaidrojumu.

1. **Jautājums.** Saskaņā ar Publisko iepirkumu likuma 46.panta 4.daļu, Piegādātājs var balstīties uz citu personu tehniskajām un profesionālajām spējām. Vai Pasūtītājs uzskatīs Pretendenta piedāvājumu par atbilstošu Konkursa nolikumam un pieņems to, ja Pretendents savā piedāvājumā balstīsies uz trešās personas tehniskajām un profesionālajām spējām?

**Atbilde.** Saskaņā ar Publisko iepirkumu likuma 46.panta ceturto daļu “Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.” Iepirkuma komisija uzskatīs pretendenta piedāvājumu par atbilstošu iepirkuma nolikumam un pieņems to, ja pretendents savā piedāvājumā balstīsies uz trešās personas tehniskajām un profesionālajām spējām.

1. **Jautājums.** Ja pretendentam ir pieredze līdzvērtīgu pakalpojumu sniegšanā, sistēmām, kurās ir iekļauta pārskaitījumu vai maksājumu sistēma vai maksājumu/pārskaitījumu sistēma tikai virtuālā vidē (piemēram, spēļu vidē), vai šādu Pieredzi Pasūtītājs uzskatīs par atbilstošu nolikuma 7.1.2. punktam, ievērojot minētā punktā noteikto laika periodu?

**Atbilde.** No jautājumā sniegtā izklāsta nav iespējams gūt apliecinājumu par pretendenta atbilstību iepirkuma nolikuma 7.1.2.apakšpunkta prasībām. Nolikuma 7.1.2.apakšpunktā ir norādīta prasība pretendentiem - pieredze ar **vismaz trīs UX (User experience design) un UI (User interface) risinājumiem/projektiem**, no kuriem **vismaz viens ieviests finanšu sektorā.** Neredzot pilnu pretendenta veikto darbu un risinājuma aprakstu, pasūtītājs nevar secināt, vai spēļu vide ir klasificējama kā finanšu sektors vai izklaides sektors.

1. **Jautājums.** Vai Pasūtītājs Konkursa nolikuma 8.2.punktā minētos ar sistēmām saistītos nepublicētos, tikai autorizētiem lietotājiem pieejamos lietotāju ceļvežus /rokasgrāmatas izsniedz vēl līdz piedāvājumu iesniegšanai? Ja Pasūtītājs izsniedz, tad Pretendents lūdz izsniegt minētos saistītos dokumentus. Tikai jautājums, vai šo dokumentu pieprasīšanai nepieciešams papildus pieprasījums un vai minētos dokumentus Jūs sūtiet arī elektroniski vai tos ir iespējams saņemt klātienē pie Jums?

**Atbilde.** Saskaņā ar iepirkuma nolikuma 8.2. apakšpunktu iepirkuma komisija piegādātājam tehniskā piedāvājuma sagatavošanai līdz piedāvājumu iesniegšanai pēc pieprasījuma izsniedz ar Sistēmām saistītos nepublicētos, tikai autorizētiem lietotājiem pieejamos lietotāju ceļvežus/rokasgrāmatas. Dokumentus var saņemt, ierodoties uz vietas Smilšu ielā 7 un iesniedzot iepirkuma nolikuma 4. pielikumā norādīto “KONFIDENCIALITĀTES SAISTĪBU APLIECINĀJUMU”. Lai vienotos par apmeklējuma laiku, lūdzam iepriekš sazināties ar iepirkuma nolikuma 4.1. apakšpunktā norādīto kontaktpersonu - Mārtiņu Prikuli tālr.: 67094291; e-pasts: martins.prikulis@kase.gov.lv.

Iepirkuma „Valsts kases ePakalpojumu

sistēmu lietojamības izpēte”

komisijas priekšsēdētājs M. Prikulis